[{"text_idx": "#000014", "text": "Rwyf wastad wedi bod a\u0302 lle tyner yn fy nghalon i waith Gweithdy Radioffonig y BBC, yn enwedig cerddoriaeth Delia Derbyshire. Gan mai hen lamplen oedd ei hoff ffynhonnell sain, a bod y lamplen sydd yn fy nghyntedd o fath tebyg, penderfynais y byddwn yn defnyddio hon fel un o brif elfennau fy neunydd electronig. Cyn hyn, roeddwn eisoes wedi braslunio sail y deunydd harmonig yr oeddwn am ei ddefnyddio ar gyfer yr ensemble acwstig. Wrth gynnal dadansoddiad sbectrol o\u2019r lamplen gwelais fod perthynas serendipaidd agos rhwng y deunydd hwn a nodweddion sonig amlycaf y lamplen ei hun. Mae\u2019r electroneg yn codi\u2019r ffynhonnell sain hon, yn ogystal ag atseiniau tri phiano (pob un a\u0302\u2019i batrymau uwchsain nodedig ei hun) ac yn eu trawsnewid yn raddol trwy gydol y gwaith, gan adlewyrchu ac yn aml yn achub y blaen ar ddatblygiad y deunydd gan yr ensemble acwstig. Man cychwyn y ffordd y caiff y deunydd cerddorol ei ddatblygu yw\u2019r cysyniad Etia\u0308inen o\u2019r Ffindir (sef rhagargoelion sydd weithiau yn cael eu clywed). Cyfeirir yn gynnil at ddigwyddiadau cerddorol ar bwynt llawer cynharach yn y gwaith (yn ogystal a\u0302 mannau a\u0302 gwead neu soniaredd penodol) ac fe\u2019u trawsnewidir yn raddol nes iddynt gyrraedd eu fersiwn derfynol."}]